**ΑΝΑΚΟΙΝΩΣΗ**

**για τη συνεδρίαση του ΔΣ στις 6-11-2024**

Συναδέλφισσες – Συνάδελφοι,

Στις 6 Νοέμβρη 2024 συνεδρίασε για πρώτη φορά το Διοικητικό Συμβούλιο του ΣΔΥΑ που προέκυψε μετά τις αρχαιρεσίες της 30ης Οκτώβρη 2024.

Το ΔΣ αποφάσισε ομόφωνα τα παρακάτω:

1. Αναβολή της συγκρότησης του ΔΣ σε σώμα λόγω δικαιολογημένης απουσίας μέλους του ΔΣ.

2. Συμμετοχή του Συλλόγου μας στην πανελλαδική απεργία της 20ης Νοέμβρη και προσυγκέντρωση των δικαστικών υπαλλήλων της Αθήνας στις 10.00 μπροστά στο Συμβούλιο της Επικρατείας (Πανεπιστημίου 47).

Για την ενημέρωση των συναδέλφων θα εκδοθεί απεργιακό κάλεσμα του Συλλόγου και θα πραγματοποιηθούν δυο συγκεντρώσεις – συζητήσεις, όπου ο κάθε συνάδελφος παίρνοντας τον λόγο μπορεί να καταθέσει τις δικές του προτάσεις – σκέψεις και για τις κλαδικές κινητοποιήσεις – παρεμβάσεις που θα οργανώσουμε.

* Η πρώτη συγκέντρωση θα γίνει την Τετάρτη 13 Νοέμβρη στις 9.00 στον υπαίθριο χώρο του πρώην Ειρηνοδικείου με ταυτόχρονη διακοπή εργασιών από τις 9.00 έως τις 11.00 στα τμήματα του Πρωτοδικείου Αθήνας που βρίσκονται στην Λουκάρεως, στο Εφετείο, στην Εισαγγελία Εφετών, στον Άρειο Πάγο, στην Εισαγγελία του Αρείου Πάγου και στα Περιφερειακά.
* Η δεύτερη συγκέντρωση θα γίνει την Πέμπτη 14 Νοέμβρη στις 9.00 στον υπαίθριο χώρο του Πρωτοδικείου (μπροστά στο κτήριο 12) με ταυτόχρονη διακοπή εργασιών από τις 9.00 έως τις 11.00 στα τμήματα του Πρωτοδικείου Αθήνας που βρίσκονται στην Ευελπίδων και στην Εισαγγελία Πρωτοδικών Αθήνας.

Συζητήθηκαν, επίσης, διάφορα τρέχοντα θέματα – ζητήματα και προγραμματίστηκε παρέμβαση του ΔΣ στη διοίκηση του Πρωτοδικείου. Τέλος, αποφασίστηκε η κατάθεση στεφάνου στο Πολυτεχνείο κατά τις ημέρες του γιορτασμού του λαϊκού – φοιτητικού ξεσηκωμού κατά της Χούντας.

Το ΔΣ του ΣΔΥΑ